wickkiey/tamil-wikipedia-chunked huggingface dataset:
# வைத்தியநாதசுவாமி சந்தானம்

## விருதுகள் மற்றும் பாராட்டுகள்

1. இந்திய வேளாண் ஆராய்ச்சி குழுமத்தின் (ஐ.சி.ஏ.ஆர்) (1967) ரஃபி அகமது கித்வாய் நினைவுப் பரிசு
1. இந்தியன் அறிவியல் கழக உறுப்பினர் (1974).
1. பருத்தி மேம்பாட்டுக்கான இந்தியச் சமுகத்தின் (மும்பை) உறுப்பினர் (2002)
1. தார்வார்ட் வேளாண் அறிவியல் பல்கலைக்கழகத்தின் ஆயுட்கால சாதனை விருது (2004)
1. அரியானாவின் பருத்தி மேம்பாடு மற்றும் ஆராய்ச்சி சங்கத்தின் ஆயுட்கால சாதனை விருது (2005)
# சலகண்டபுரம் இராமசாமி கிருட்டிணமூர்த்தி

**ச. இரா. கிருட்டிணமூர்த்தி** (*Jalakantapuram Ramaswamy Krishnamoorthy*) என்பவர் தமிழக மருத்துவர் ஆவார். இவரின் மருத்துவ பங்களிப்புக்காக இந்திய அரசு 2010ல் பத்மசிறீ விருதினை வழங்கியது.  
மருத்துவ பயிற்சியாளராக இவர் தனது வாழ்நாள் முழுவதும் கிராமப்புற இந்தியாவிற்காகப் பங்காற்றினார். சென்னையிலிருந்து 30 கி.மீ. தொலைவில் உள்ள குன்றத்தூரில் 1950களின் முற்பகுதியிலிருந்து இன்னும் 81 வயதாகிய போதிலும் மருத்துவச் சேவையினைத் தொடர்ந்து வருகிறார்.  
கிருஷ்ணமூர்த்தி சித்த மருத்துவ முறைகளில் அறிவியல் பார்வை மூலம் உலகளாவிய அங்கீகாரத்தினை சித்த மருத்துவத்திற்குப் பெற்றுத் தந்தார். இதன் அடிப்படையில் பல அறிவியல் பூர்வ ஆய்வுக் கட்டுரைகளை வெளியிட்டு, மருத்துவ ரீதியாகப் பயனுள்ள சூத்திரங்களை உருவாக்கினார். இந்திய அரசு, சுகாதார அமைச்சினால் அமைக்கப்பட்ட வழிநடத்தல் குழுக்கள் மூலமாகவும் இது அடையப்பட்டது.  
சோரியாஸிஸ் போன்ற ஒரு சிக்கலான தோல் நோய்க்கு சிகிச்சையளிப்பதற்காக எளிய மூலிகை மருந்தினை (777 எண்ணெய்) உருவாக்கியதில் முக்கிய பங்காற்றினார். இதற்கு முன்னர் உலகின் எந்தவொரு மருத்துவ முறையிலும் இதற்குத் தீர்வு காணப்படவில்லை.
# டான் மேக்ஸ் (படத் தொகுப்பாளர்)

**டான் மேக்ஸ்** என்பவர் ஒரு இந்திய திரைப்பட இயக்குநர், படத் தொகுப்பாளர் ஆவார், இவர் முதன்மையாக மலையாளம், தமிழ், தெலுங்கு மொழி படங்களில் பணியாற்றுகிறார். மலையாளத் திரைப்படத் துறையில் முன்னணி சமகால திரைப்பட தொகுப்பாளர்களில் ஒருவராக இவர் கருதப்படுகிறார், மேலும் பிராந்திய படங்களில் பல புதிய படத் தொகுப்பு நுட்பங்களை அறிமுகப்படுத்தியுள்ளார்.
# டான் மேக்ஸ் (படத் தொகுப்பாளர்)

## ஆரம்ப கால வாழ்க்கை

டான் மேக்ஸ் 1980 நவம்பர் 16 ஆம் தேதி கேரளத்தின் கோட்டயம் மாவட்டத்தின் முண்டகாயத்தில் எஸ்.பி.டி.யின் முன்னாள் வங்கி மேலாளரான கே. எல். வர்கீஸ் மற்றும் அனிக்காட்டில் உள்ள செயின்ட் தாமஸ் உயர்நிலைப் பள்ளியில் மலையாள ஆசிரியராக இருந்த டி. வி. சினம்மா ஆகியோரின் மூத்த மகனாகப் பிறந்தார் . மலையாள அதிரடி நட்சத்திரம் ஜெயன் இறந்த அதே நாளில் இவர் பிறந்தார். தனது முதல் ஏழு ஆண்டுகளை இடுகி மாவட்டத்தில் கழித்த பின்னர், இவரது குடும்பம் அனிக்காட்டின் பல்லிகாதோடிற்கு இடம் பெயர்ந்தது. அனிகாட்டின் செயின்ட் தாமஸில் படித்தார். பின்னர் இவர் தனது முன் பட்டப்படிப்பை கஞ்சிராப்பிலியில் உள்ள செயின்ட் டொமினிக் கல்லூரியில் பயின்றார் . பின்னர் பெங்களூரில் உள்ள அரினா அனிமேஷனில் மல்டிமீடியா மற்றும் அனிமேஷனில் பட்டயப் படிப்பை படித்தார் மேலும் கலவை மற்றும் அனிமேஷனில் நிபுணத்துவம் பெற்றார்.
# டான் மேக்ஸ் (படத் தொகுப்பாளர்)

## தொழில்

விளம்பரத் திரைப்படங்கள் மற்றும் தொலைக்காட்சி அலைவரிசைகளில் படத்தொகுப்பாளராக தனது வாழ்க்கையைத் தொடங்கிய டான் ஆரம்பத்தில் அனிமேஷனில் கவனம் செலுத்தினார், இவர் கேதன் மேத்தாவின் நிறுவனத்தில் சேர்ந்தார், பின்னர் துபாயில் உள்ள பிரைம் டைம் அலைவரிசையில் பணியாற்றினார், மலையாள அலைவரிசையான கைராளியின் படத் தொகுப்பாளராக பணியாற்றத் தொடங்கினார்.  
டான் சாஜி கைலாசின் *தி டைகர்* (2005) படத்தின் மூலம் மூத்த படத்தொகுப்பாளராக அறிமுகமாகும் முன் ஐம்பதுக்கும் மேற்பட்ட படங்களின் முன்னோட்டங்களின் படத்தொகுப்பை செய்தார். டான் படப்பிடிப்புத் தளத்தில் படத் தொகுப்பு செய்யும் பரிசோதனை முயற்சியில் ஈடுபட்டார். அவ்வாறு செய்த முதல் மலையாள படத்தொகுப்பாளர் இவராவார். அதே நேரத்தில் மலையாளத்தின் முதல் எண்ணியல் திரைப்படமான வி. கே. பிரகாசு இயக்கிய *மூனமத்தோரல்* (2006) படத்திற்கும் படத்தொகுப்பு செய்தார்.  
இவர் தமிழ்த் திரைப்படங்களிலும் பணியாற்றினார். *ஆதவன்* (2009), *சுறா* (2010), *பொன்னர் சங்கர்* (2011) போன்ற பெரும் செலவில் தயாரான படங்களில் பணியாற்றினார். *ஜில்லா* (2014) படத்தில் பணிபுரிந்ததற்காக டான் நேர்மறையான விமர்சனங்களைப் பெற்றார், இந்தியா கிளிட்ஸ்.காமின் ஒரு விமர்சகர் "டான் மேக்ஸ் நிச்சயமாக ஒரு திறமையான படத்தொகுப்பாளர்" மற்றும் "மிகவும் சிறப்பான சகலவை செய்பவர்" என்று குறிப்பிட்டு, காட்சிகளை இணைக்க அவர் பயன்படுத்திய முறைகள் மூலம் தெளிவாகக் அது காட்டப்பட்டுள்ளது " என்றார். 2014 ஆம் ஆண்டின் பிற்பகுதியில், நடிகர் அனூப் மேனன் முக்கியக் கதாபாத்திரத்தில் நடிக்க தனது முதல் படத்தை இயக்கத் தொடங்கினார், மேலும் தனது முதல் திரைப்படமான *10 கல்பனகள்* படத்தை 25 நவம்பர் 2016 இல் வெளியிட்டார்.
# டான் மேக்ஸ் (படத் தொகுப்பாளர்)

## திரைப்படவியல்

| 2005 | *தி டைகர்* | மலையாளம் |  |
| --- | --- | --- | --- |
| 2006 | *பாபா கல்யாணி* | மலையாளம் |  |
| 2007 | *டைம்* | மலையாளம் |  |
| 2007 | *சோட்டா மும்பை* | மலையாளம் |  |
| 2007 | *அலி பாய்* | மலையாளம் |  |
| 2007 | *மூனாமதோரல்* | மலையாளம் |  |
| 2007 | *ஹலோ* | மலையாளம் |  |
| 2007 | *பரதேசி* | மலையாளம் |  |
| 2008 | *ரௌத்திரம்* | மலையாளம் |  |
| 2008 | *அண்ணன் தம்பி* | மலையாளம் |  |
| 2008 | *குருவி* | தமிழ் |  |
| 2008 | *தலப்பாவு* | மலையாளம் |  |
| 2008 | *எல்லாம் அவன் செயல்* | தமிழ் |  |
| 2008 | *சிலம்பாட்டம்* | தமிழ் |  |
| 2009 | *பிளாக் டாலியா* | மலையாளம் |  |
| 2009 | *ஆதவன்* | தமிழ் |  |
| 2010 | *துரானா 2010* | மலையாளம் |  |
| 2010 | *ஜக்குபாய்* | தமிழ் |  |
| 2010 | *சுறா* | தமிழ் |  |
| 2010 | *இனிது இனிது* | தமிழ் |  |
| 2010 | *3 சார் சா பீஸ்* | மலையாளம் |  |
| 2010 | *கன்னியாகுமரி எக்ஸ்பிரஸ்* | மலையாளம் |  |
| 2010 | *பெஸ்ட் ஆக்டர்* | மலையாளம் |  |
| 2010 | *காந்தகார்* | மலையாளம் |  |
| 2011 | *சின்ன டவுன்* | மலையாளம் |  |
| 2011 | *சங்கரன்கோவில்* | தமிழ் |  |
| 2011 | *மனுஷ்யம்ருகம்* | மலையாளம் |  |
| 2011 | *பொன்னர் சங்கர்* | தமிழ் |  |
| 2011 | *சப்பா குரிஷு* | மலையாளம் |  |
| 2011 | *உப்புக்கண்டம் பிரதர்ஸ் பேக் இன் ஆக்சன்* | மலையாளம் |  |
| 2011 | *புலிவேசம்* | தமிழ் |  |
| 2011 | *மம்பட்டியான்* | தமிழ் |  |
| 2012 | *சிம்மாசனம்* | மலையாளம் |  |
| 2012 | *சாருலதா* | தமிழ்/கன்னடம் |  |
| 2012 | *மதரசி* | மலையாளம் |  |
| 2012 | *ர்மயோதா* | மலையாளம் |  |
| 2013 | *என்டே* | மலையாளம் |  |
| 2013 | *என்ரி* | மலையாளம் |  |
| 2013 | *ஏபிசிடி: அமெரிக்கன்-பார்ன் கன்பியூஸ் தேசி* | மலையாளம் |  |
| 2013 | *10:30 ஏஎம் லோக்கல் கால்* | மலையாளம் |  |
| 2013 | *பங்கிலீஸ்* | மலையாளம் |  |
| 2014 | *ஜில்லா* | தமிழ் |  |
| 2014 | *நா பங்காரு தள்ளி* | தெலுங்கு/மலையாளம் |  |
| 2014 | *100 டிகிரி செல்சியஸ்* | மலையாளம் |  |
| 2016 | *மான்சூன் மங்கூஸ்* | மலையாளம் |  |
| 2016 | *சாகசம்* | தமிழ் |  |
| 2016 | *10 கல்பனைகள்* | மலையாளம் | இயக்குநராக அறிமுகம் |
# யானை அருவி

, மேகாலயா, இந்தியா]]
**யானை அருவி** (*Elephant Falls*) இந்தியாவின் மேகாலயாவின் சில்லாங்கில் உள்ள இரண்டு அடுக்கு நீர்வீழ்ச்சியாகும். மலை நீரோடை, பெரணி சூழ்ந்துள்ள பாறைகளின் வழியே இரண்டு தொடர்ச்சியான நீர்வீழ்ச்சிகளாக வீழ்கிறது.
# யானை அருவி

## வரலாறு

நீர்வீழ்ச்சியின் காசி மொழி பெயரானது **கா க்ஷைட் லாய் படேங் கோஹ்சிவ்** என்பதாகும்**.** இதன் பொருள் "மூன்று-நிலை நீர்வீழ்ச்சி" என்பதாகும். உள்ளூர் மக்கள் இந்தப்பெயரினை இன்னும் பயன்படுத்துகின்றனர். இருப்பினும் தற்போதைய பெயர் நீர்வீழ்ச்சிக்கு அருகிலுள்ள அறிவிப்புப் பலகையில் குறிப்பிடப்பட்டுள்ளது. அருவிக்கு அருகில் உள்ள பெரிய பாறை, யானை போலத் தோற்றமளிக்கும். பிரித்தானிய ஆட்சிக் காலத்தில் இதனைக் கண்ட ஆங்கிலேயர்கள் இந்த அருவிக்கு யானை அருவி எனப்பெயரிட்டனர். இந்த பாறை 1987ஆம் ஆண்டில் ஏற்பட்ட நிலநடுக்கத்தின்போது அழிக்கப்பட்டது.
# யானை அருவி

## விளக்கம்

யானை நீர்வீழ்ச்சியின் முதல் வீழ்ச்சி மிகவும் அகலமானது மற்றும் மரங்களிடையே மறைக்கப்பட்டுள்ளது. இருப்பினும், இரண்டாவது வீழ்ச்சி மிகவும் அமைதியாகவும் குளிர்காலத்தில் (மற்றும் வறண்ட மாதங்கள்) முக்கியமற்றதாகத் தெரிகிறது. மூன்றாவது வீழ்ச்சி மிக உயரமானதாகும். சுத்தமான பளிங்கு போன்ற நீரானது பாறைகளின் மீது விழுகிறது.  
நீர்வீழ்ச்சியின் பக்கங்களும் பசுமையான புற்களால் சூழப்பட்டுள்ளன. இங்கு பெரணிச் செடிகள் நிறைந்துள்ளன.
# யானை அருவி

## அமைவிடம்

யானை நீர்வீழ்ச்சி சில்லாங்கின் கிழக்கு காசி மலை மாவட்டத்தில் மேல் சில்லாங்கில் அமைந்துள்ளது. சில்லாங் நகர மையத்திலிருந்து 12 கி.மீ. தொலைவில் அமைந்துள்ளது.  
சில்லாங் சிகரத்திற்கு மிக அருகில் ஒரு அறிவிப்புப் பலகை, மலையின் விளிம்பிற்கு மாறும் ஒரு சிறிய சாலையைக் குறிக்கிறது. இந்த சாலை வழியாக நீர்வீழ்ச்சிக்குச் செல்லலாம்.  
நுழைவாயிலிலிருந்து, வீழ்ச்சியின் ஒவ்வொரு மட்டத்திற்கும் செல்ல முதல் மற்றும் இரண்டாம் நிலையில் ஓய்வெடுக்க வசதியா இருக்கைகளும் படிக்கட்டுகளும் உள்ளன.  
இந்நீர்வீழ்ச்சியினை பார்வையிட 20 ரூபாய் நுழைவுக் கட்டணம் செலுத்த வேண்டும். நிழற்படக் கருவியில் புகைப்படம் எடுக்கக் கூடுதலாக 20 ரூபாய் செலுத்தவேண்டும்.
# ஓம் பிரகாசு பரத்வாச்சு

**ஓம் பிரகாசு பரத்வாச்சு** (*Om Prakash Bhardwaj*) இந்தியாவின் தமிழ்நாடு மாநிலம் சென்னையைச் சேர்ந்த ஒரு குத்துச்சண்டை பயிற்சியாளராவர். 1942 ஆம் ஆண்டு மார்ச்சு மாதம் 18 ஆம் தேதியன்று இவர் பிறந்தார். &ndash; 1985 ஆம் ஆண்டு விளையாட்டு மற்றும் தடகள பயிற்சி துறையில் இந்தியாவின் மிக உயர்ந்த விருதான துரோணாச்சார்யா விருது இவருக்கு வழங்கப்பட்டது. குத்துச்சண்டைக்கான இந்தியாவின் முதல் துரோணாச்சார்யா விருது பெற்ற பயிற்சியாளர் என்ற சிற்ப்பு இவருக்கு உண்டு.  
ஓம் பிரகாசு 1968 ஆம் ஆண்டு முதல் 1989 ஆம் ஆண்டு வரை தேசிய பயிற்சியாளராக இருந்தார். இந்த நேரத்தில், இந்திய குத்துச்சண்டை வீரர்கள் ஆசிய விளையாட்டு (1970-1986), குறு பொதுநலவாய விளையாட்டுப் போட்டிகள் (பிரிசுபேன், 1982), கிங்சு கோப்பை (பாங்காக், 1982) மற்றும் தெற்காசிய கூட்டமைப்பு போட்டிகள் ஆகியவற்றில் கலந்து கொண்டு பதக்கங்களின் எண்ணிக்கையில் முதலிடத்தில் இருந்தனர்.  
பாட்டியாலாவின் தேசிய விளையாட்டு நிறுவனத்தில் குத்துச்சண்டை பயிற்சி துறையின் நிறுவுதலுக்கு ஓம் பிரகாசு முக்கிய காரணமாக இருந்தார். அங்கு இவர் 1975 ஆம் ஆண்டு முதல் 1988 ஆம் ஆண்டு வரை தலைமை பயிற்சியாளராக இருந்தார். இந்தியாவில் சுமார் 15,000 குத்துச்சண்டை வீரர்களுக்கு பயிற்சி அளித்துள்ளார். ஓம்பிரகாசு ராகுல் காந்திக்கும் சில அடிப்படை குத்துச்சண்டை நுட்பங்களையும் கற்றுக் கொடுத்தார்.  
2021 ஆம் ஆண்டு மே மாதம் 21 அன்று ஓம் பிரகாசு காலமானார்.)
# நீராழி அரண்மனை

**நீராழி அரண்மனை** (*Neerazhi Palace*) என்பது தெக்கும்கூர் இராச்சியத்தின் அரச அரண்மனையாகும். இந்த அரண்மனை சங்கனாச்சேரியிலுள்ள புழவத்தில் அமைந்துள்ளது . இது தெக்கும்கூர் இராச்சியத்தின் நிர்வாக தலைமையகமாகவும், அரச அரண்மனையாகவும் இருந்தது. இந்த அரண்மனை சங்கனாசேரியிலுள்ள ஆற்றின் முகப்பில் அமைந்துள்ளது.  
இந்த அரண்மனையை தெக்கும்கூர் வம்சத்தினர் பொ.ச.1750 வரை பயன்படுத்தினர். பின்னர் வடக்கு மலபாரிலிருந்து சங்கனாசேரியில் குடியேறிய பரப்பநாடு வம்சத்தினரும் பயன்படுத்தினர். 1790ஆம் ஆண்டு திருவிதாங்கூரின் படையெடுப்பில் ( சங்கனாசேரி போர் ) தெக்கும்கூரின் கடைசி மன்னர் ஆதித்ய வர்மன் மணிகண்டன் கோட்டயம் நாட்டசேரிக்கு தப்பினார். நீராழி அரண்மனை முன்பு 'நீராழிக்கெட்டுக் கொட்டாரம்' என்று அழைக்கப்பட்டது.
# நீராழி அரண்மனை

## தெக்கும்கூர் இராச்சியம்

பதினெட்டாம் நூற்றாண்டின் முற்பகுதியில், தெக்கும்கூர் வம்சம் அதன் தலைநகரை வென்னிமலையிலிருந்தும் மணிகண்டபுரத்திலிருந்தும் சங்கனாச்சேரிக்கு மாற்றியபோது, புழவத்து நீராழிகெட்டு அரண்மனை அரச அரண்மனையாகப் பயன்படுத்தப்பட்டது. தெக்கும்கூரின் கடைசி மன்னர் ஆதித்ய வர்மன் மணிகண்டன், புழவத்திலுள்ள நீராழி அரண்மனையில் வசித்து வந்தார். சம்பகாச்சேரி (புரக்காடு) மற்றும் ஓடநாடு (காயங்குளம்) மீதான திருவாங்கூரின் படையெடுப்பை தடுக்க உதவியாக தனது படைகளை தெக்கும்கூர் ம்ன்னர் வழங்கினார். இதை அறிந்த மன்னர் மார்த்தாண்ட வர்மா, சம்பகாசேரியின் (அம்பலப்புழா) வீழ்ச்சிக்குப் பிறகு தொடர்ந்து தெக்கும்கூரையும் தாக்க முடிவு செய்தார்.  
1750 செப்டம்பரில் திருவிதாங்கூர் இராணுவத்தால் சங்கனாசேரியில் நடந்த போரில் தெக்கும்கூர் கோட்டையும் நீராழி அரண்மனையும் தாக்கப்பட்டன. தெக்கும்கூர் மன்னருக்கு வாழப்பள்ளி பட்டிலத்தில் பொட்டிமார் (வாழப்பள்ளி மகா சிவன் கோவிலின் நிர்வாகி) உதவினார். மேலும், மன்னனை கோட்டயத்தில் உள்ள நட்டாசேரிக்கு மாற்றினார்.
# நீராழி அரண்மனை

## கட்டிடக்கலை

நீராழி அரண்மனை வளாகம் 1.23 ஏக்கர். பரப்பளவில் அமைந்துள்ளது. அரண்மனை பொ.ச.1400க்குப் பிறகு புனரமைக்கப்பட்டது. 18 ஆம் நூற்றாண்டில், திருவிதாங்கூர் மன்னர்களால் இது மீண்டும் கட்டப்பட்டது. மார்த்தாண்ட வர்மர் 1750 ஆம் ஆண்டில் தெக்கும்கூர் (ஆதித்ய வர்மா மணிகண்டன்) மன்னரை பதவி நீக்கம் செய்தபோதும், 1766இல் [[ஐதர் அலி|ஐதர் அலியின் பிரபலமற்ற சிறு தாக்குதலின் போதும், தப்பி ஓடிய பரப்பநாடு இளவரசர்களையும், மலபார் அரச குடும்பத்தின் இளவரசர்களையும் இந்த அரண்மனை தங்க வைத்து பாதுகாப்பளித்தது.
# நீராழி அரண்மனை

## பரப்பநாடு அரச குடும்பம்

தனது மகன் சுவாதித் திருநாளுடன்]]
1788ஆம் ஆண்டில், மைசூர் மன்னர் திப்பு சுல்தான் மலபார் மீது படையெடுத்து நகரங்களையும் கோயில்களையும் அழித்து இந்துக்களை கட்டாய மதமாற்றம் செய்தபோது, பரப்பநாட்டின் அரச குடும்பம் திருவிதாங்கூருக்கு தப்பி ஓடியது. பரப்பநாட்டைச் சேர்ந்த அரச குடும்பங்களில் ஒருவர் 18ஆம் நூற்றாண்டில் நீராழி அரண்மனையில் குடியேறினார்.  
திருவிதாங்கூர் மன்னர் சுவாதித் திருநாள் ராம வர்மனின் தந்தை இராஜா இராஜவர்மா வல்லிய கோயி தம்புரான் சங்கனாச்சேரியில் உள்ள நீராழி அரண்மனையில் பிறந்தார். இவர், முந்தைய பரப்பநாடு (பரப்பனங்காடி, பேப்பூர் ), மலபார் அரச குடும்பத்தின் உறுப்பினராக இருந்தார். 1811ஆம் ஆண்டில், இவரது மனைவி மகாராணி கௌரி லட்சுமி பாய், தனது கணவரின் குடும்பத்திற்காக சங்கனாச்சேரியில் ஒரு புதிய அரண்மனையைக் கட்டினார். இது பின்னர் இலட்சுமிபுரம் அரண்மனை என்று அழைக்கப்பட்டது. அதுவரை அரச குடும்பம் புழவத்தில் இருந்த நீராழி அரண்மனையில் வசித்து வந்தது.
# வென்னிமலை

**வென்னிமலை** (*Vennimala*) என்பது தென்னிந்திய மாநிலமானகேரளாவின் கோட்டயம் மாவட்டத்தின் புதுப்பள்ளி கிராம ஊராட்சியில் அமைந்துள்ள ஒரு சிறிய கிராமமாகும். இது, கோட்டயத்தின் கிழக்கே 16 கி.மீ. தொலைவிலுள்ளது. இது மேற்கு கேரள நகரங்களுக்கும் மேற்குத் தொடர்ச்சி மலைகளுக்கும் இடையில் அமைந்துள்ளது. இது ஒரு காலத்தில் அடர்ந்த காடாக இருந்தது.  
இந்து புராணங்களின்படி, இராமனும் இலட்சுமணனும் திரேதா யுகத்தில் இந்த இடத்திற்கு வந்தார்கள் எனவும், இங்கிருந்த முனிவர்களை அச்சுறுத்தி துன்புறுத்திய பல அசுரர்களை இலட்சுமணன் கொன்றதாகவும் ஒரு கதை இருக்கிறது. இலட்சுமணனின் வெற்றியால் கிராமத்திற்கு விஜயாத்ரி என்ற பெயர் வந்தது. (சமசுகிருதத்தில் வெற்றிகரமான இடம்) (மலையாளத்தில் வென்னிமலை) (வெற்றிமலை).  
இங்குள்ள மலையில் பாஸ்கரவர்மன் என்பவர் கட்டிய மலைக்கோயில் ஒன்றுள்ளது. தற்போதைய கட்டிடம் பிற்காலத்தில் கட்டப்படதாக இருக்கலாம். ஆனால் இக்கோயில் சுமார் 1,000 ஆண்டுகள் பழமையானது என்று நம்பப்படுகிறது. இங்கு இலட்சுமணனின் உருவம் முக்கிய சிலையாக உள்ளது. இந்த இராம-இலட்சுமண சுவாமி கோவிலை பாதுகாக்கப்பட்ட நினைவுச்சின்னமாக கேரள மாநிலம் அறிவித்துள்ளது. மேலும் வென்னிமலை தெக்கும்கூர் வம்சத்தின் ஆரம்பத் தலைநகராக இருந்தது .
# வென்னிமலை

## வரலாறு

பொ.ச. 14 ஆம் நூற்றாண்டில் புகழ்பெற்ற சந்தேச காவ்யமான (செய்தி கவிதை) உன்னுநீலி சந்தேசம், தெக்கும்கூர், வென்னிமலை, மணிகண்டபுரம் ஆகிய தலைநகரங்களை விவரிக்கிறது. இந்த கவிதை நூல் தெக்கும்கூர் மன்னனைப்பற்றியும், நாட்டின் வளர்ச்சியைப் பற்றியும் பேசுகிறது. மனிதர்கள் சுமார் 1,000 ஆண்டுகளுக்கு முன்பு இங்கு குடியேறியதாக்வும் தெரிகிறது.
# மணிகண்டபுரம்

**மணிகண்டபுரம்** (*Manikandapuram*) என்பது, தெக்கும்கூர் இராச்சியத்தின் தலைநகராக இருந்தது (இப்போது இந்தியாவின் ஒரு பகுதி). தென்னிந்திய மாநிலமான கேரளாவின் கோட்டயம் மாவட்டத்தின் சங்கனாச்சேரி வட்டத்திலுள்ள வாகத்தானம் கிராமத்தின் ஒரு பகுதியாக மணிகண்டபுரம் உள்ளது. தெக்கும்கூர் சுதேச அரசர்களின் ஆரம்பகால தலைமையகமாக வென்னிமலை நிறுவப்பட்டது. வென்னிமலை, காடுகளால் சூழப்பட்டு எதிரிகளிடமிருந்து காக்கும் பாதுகாப்பான இடமாக இருந்தது. மணிகண்டபுரம் தலைநகரமாக இருந்த போது, இங்குள்ள காடுகள் வெட்டப்பட்டு மக்கள் வாழக்கூடிய பகுதிகளாக மாற்றம் செய்து நிர்வாகம் பலப்படுத்தப்பட்டுள்ளது.
# மணிகண்டபுரம்

## மணிகண்டபுரம் கோயில்

இங்குள்ள சிறீ கிருட்டிணன் கோயில் 12 ஆம் நூற்றாண்டில் தெக்கும்கூர் மன்னர் எரவி மணிகண்ட வர்மன் காலத்தில் (ஆட்சி: பொ.ச.1150 - 1180) கட்டப்பட்டது. கோயிலின் கட்டுமானமும், கிருட்டிணனின் சிலை நிறுவுதலும் கொல்ல ஆண்டு 325இல் (பொ.ச. 1150) மலையாள மாத மேடம் (மீனம்) 25வது நாளில் நடந்தது. மன்னர் வெண்ணிமலையிலுள்ள இராம இலட்சுமண சுவாமி கோவிலின் ஆண்டு விழாவில் பங்கேற்றதாகவும் தெரிகிறது. மன்னன் எரவி மணிகண்டன் தனது வேட்டையின் போது தெரியாமல் ஒரு மாட்டைக் கொன்றதால், அதற்குப் பிராயச்சித்தமாக மணிகண்டபுரம் கோயில் கட்டப்பட்டது.
# மணிகண்டபுரம்

## கோட்டைகள்

சங்கனாச்சேரியையும், தலியந்தானபுரத்தையும் (கோட்டயம்) பிற்காலத் தலைநகரங்களாகக் கொண்டு ஆட்சிபுரிந்த தெக்கும்கூர் அரசர்களின் காலத்திய கோட்டையும் சுரங்கங்களும் மணிகண்டபுரத்தில் இருந்தன என்பதற்கான சான்றுகள் உள்ளன. தெக்கும்கூர் வம்சத்தில் இந்த கோயில் மிகவும் பிரபலமாக இருந்தது. இந்த கோயிலைப் பற்றிய குறிப்புகள் கொட்டாரத்தில் சங்குண்ணி எழுதிய ஐதீகமாலா என்ற நாட்டுப்புறவியல் கதைத் தொகுப்புகளிலும், பொ.ச. 14 ஆம் நூற்றாண்டில் புகழ்பெற்ற சந்தேச காவ்யமான (செய்தி கவிதை) "உன்னுநீலி சந்தேசம்" ஆகியவற்றிலும் காணப்படுகின்றன.
# மணிகண்டபுரம்

## உன்னுநீலி சந்தேசம்

மலையாளக் கவிதை நூலான உன்னுநீலி சந்தேசம் பண்டைய மணிகண்டபுரத்தைப் பற்றியும் இங்கு அமைந்துள்ள கிருட்டிணன் கோவிலைப் பற்றியும் விவரிக்கிறது. இதில், வென்னிமலையையும், மணிகண்டபுரத்தை இணைக்கும் ஒரு சுரங்கப்பாதையைப் பற்றிக் கூறுகிறது. ஒவ்வொரு நாளும் நூற்றுக்கணக்கான மக்களுக்கு உணவளிக்க ஏற்றவாறு பல ஏக்கர் நெல் வயல்களை இக்கோயில் கொண்டிருந்தன.
# கூட்டாட்சியரசின் நிதிகாப்பு முறையம்

**கூட்டாட்சியரசின் நிதிகாப்பு முறையம்** (*The Federal Reserve System, Federal Reserve, Fed*) என்பது ஐக்கிய அமெரிக்க நாடுகளின் மைய வங்கி அமைப்பு ஆகும். இது, தொடர் நிதி அச்சுறுத்தல்களுக்குப்பின் (குறிப்பாக 1907-ன் அச்சுறுத்தல்), நிதி நெருக்கடியை சமாளிப்பதற்கு வேண்டி பணம்சார் அமைப்பின் மையக் கட்டுபாட்டுக்கான விரும்பலை நோக்கி 1913, டிசம்பர் 23 அன்று கூட்டாட்சியரசின் நிதிகாப்பு சட்ட இயற்றத்தோடு சேர்த்து உருவாக்கப்பட்டது.
காலப்போக்கில் 1930- இன் அதித பொருளாதார வீழ்ச்சி மற்றும் 2000 காலளவில் அதித பொருளாதார மந்தநிலை கூட்டாட்சியரசின் நிதிகாப்பு முறையத்தின் முக்கியத்துவத்தையும் பொறுப்பையும் விரிவுப்படுத்த செய்வித்தது.
# பத்லபெனுமரு

**பத்லபெனுமரு (Bhatlapenumarru) என்பது** இந்திய மாநிலமான ஆந்திராவின் கிருஷ்ணா மாவட்டத்திலுள்ள ஒரு கிராமம். இது மச்சிலிபட்டினம் வருவாய் பிரிவின் மோவ்வா மண்டலத்தில் அமைந்துள்ளது. இது கடல்மட்டத்திலிருந்து சுமார் 5 மீ (19 அடி) உயரத்தில் உள்ளது.
# பத்லபெனுமரு

## புள்ளிவிவரம்

2001 இந்திய மக்கள் தொகை கணக்கெடுப்பின்படி, 1581 ஆண்களும், 1625 பெண்களும் என மொத்தமாக 3206 என்ற அளவில் இருந்தனர்.இந்த கிராமம் 1166 ஹெக்டேர் பரப்பளவைக் கொண்டுள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, கிராமத்தில் 1,495 ஆண்களும், 1,521 பெண்களும் என 3,016 பேர் வசிக்கின்றனர்.
# பத்லபெனுமரு

## போக்குவரத்து வசதிகள்

மோவாவின் குச்சிபுடியில் இருந்து சாலை போக்குவரத்து வசதி உள்ளது. விசயவாடா தொடர்வண்டி நிலையம் 50 கி.மீ தூரத்தில் அமைந்துள்ளது.
# பத்லபெனுமரு

## இவ்வூரின் பிரபலங்கள்

இந்திய சுதந்திரப் போராளியும், இந்திய தேசியக் கொடியின் வடிவமைப்பாளருமான பிங்கலி வெங்கையா (ஆகஸ்ட் 2, 1878 - ஜூலை 4, 1963) இந்தக் கிராமத்தில் பிறந்தார். இந்திய தேசியக் கொடியை வடிவமைத்த இவருக்கு கௌரவம் அளிக்கும் விதமாக, கிராமத்திலுள்ள நூலகத்திற்கு எதிரில் இவருக்குச் சிலை அமைக்கப்பட்டது.  
அருச்சுனா விருது வென்ற காமினேனி ஈசுவர ராவும் இந்த கிராமத்தில் பிறந்தார். 1954 மூத்தோர் தேசியப் போட்டிகளில் இவர் "இந்தியாவின் வலிமையான மனிதர்" என்று தேர்வு செய்யப்பட்டார். மேலும் அமெரிக்கப் பயிற்சியாளர் *பாப் ஹாஃப்மேன்* இவரை "பவர்ஹவுஸ்" என்று குறிப்பிட்டார் . இவர் 1956 மெல்போர்ன் ஒலிம்பிக் போட்டிகள், 1960 உரோம் ஒலிம்பிக் போட்டிகள், முதல் ஆசிய விளையாட்டுப் போட்டிகள் (1951) ஆகியவற்றில் பளுதூக்கும் போட்டியில் இந்தியாவைப் பிரதிநிதித்துவப்படுத்தினார். 2007இல் இறந்த இவரை கௌரவிக்கும் விதமாக 2009ஆம் ஆண்டில் குச்சிபுடி அருகிலுள்ள பெத்தபுடியில் "சிறீகாமினேனி" என்ற உடற்பயிற்சிக் கூடம் நிறுவப்பட்டது.
# சரஸ்வதி கோரா

**சரஸ்வதி கோரா**  
**சரஸ்வதி கோரா**(28.09.1912-19.08.2006)ஒரு சமூக ஆர்வலர் ஆவார். இறை மறுப்புக் கொள்கை மையத்தின் தலைவராக பல ஆண்டுகள் செயல்பட்டு தீண்டாமை மற்றும் சாதிய அமைப்பு முறைக்கு எதிராக குரல் எழுப்பினார்.
# சரஸ்வதி கோரா

## வாழ்க்கை வரலாறு

1930 ஆம் ஆண்டு சரஸ்வதி தனது கணவர் கோராவுடன் இணைந்து தேவதாசிகள் மற்றும் கைம்பெண்களுக்கு மறுமணம் செய்து வைத்தார். மேலும், சாதிய அமைப்பு தீண்டாமை குறித்து அறிந்து அவற்றை களைய முற்பட்டனர். இவற்றின் காரணமாக 1944 ஆம் ஆண்டு சேவகரம் என்ற இடத்தில் உள்ள மகாத்மா காந்தி ஆசிரமத்திற்கு இரண்டு வாரங்கள் தங்குமாறு சரஸ்வதியையும் அவரது கணவரையும் அழைத்தனர்.
சரஸ்வதி தனது கணவருடன் இணைந்து இறை மறுப்பு கொள்கை மையத்தை 1940 ஆம் ஆண்டு தொடங்கினார். இறை மறுப்பு, பகுத்தறிவு மற்றும் ககாந்தியக் கொள்கைகளின் அடிப்படையில் மனித விழுமியங்களை மேம்படுத்துவதே இவர்களின் குறிக்கோளாக இருந்தது.  
இந்திய விடுதலை இயக்கத்தின் அரசியல் ஆர்வலராக இருந்த போது ஒத்துழையாமை இயக்கத்தில் பங்கேற்றத்தினால் தனது இரண்டரை மாத மகனான நியான்தாவுடன் சிறை சென்றார்.
# சரஸ்வதி கோரா

## தனிப்பட்ட வாழ்க்கை

சரஸ்வதி தன்னுடைய சுயசரிதையான *மை லைஃப் வித் கோரா* என்ற நூலை தெலுங்கு மொழியில் வெளியிட்டார். இவருக்கு உடலில் ஏற்பட்ட நுரையீரல் பாதிப்பினால் 19.08.2006 ஆம் ஆண்டு விசயவாடாவில் இயற்கை எய்தினார்.
# சரஸ்வதி கோரா

## விருதுகள்

சரஸ்வதி கோரா,2000 ஆம் ஆண்டு கர்நாடக அரசு அறிவித்த *பஸ்வ புரஸ்கார்* விருதிற்காக தேர்ந்தெடுக்கப்பட்டார். மேலும், மனித நேயத்திற்காக *ஜி. டி. பிரில்லா சர்வதேச* விருது, *ஜாம்னாலால் பஜாஜ்* விருது ஆகியவற்றைப் பெற்றார்.
ஜானகி தேவி பஜாஜ் விருது மற்றும் *பொட்டி ஸ்ரீராமலு தெலுங்கு பல்கலைக்கழக* விருது ஆகிய விருதுகளை வழங்கப்பெற்றார்.
# எ.கோ. அரிகுமார்

**எ.கோ. அரிகுமார்** (*E.Harikumar*) இந்தியாவின் கேரள மாநிலத்தைச் சேர்ந்த மலையாள மொழி புதின ஆசிரியர் மற்றும் சிறுகதை எழுத்தாளர் ஆவார். இவர் 1943ஆம் ஆன்டு சூலை மாதம் 13ஆம் நாளன்று கோழிக்கோடு மற்றும் கொச்சிக்கு இடையில் அமைந்துள்ள கடலோர நகரமான பொன்னானியில் பிறந்தார். அரிகுமாரின் பெற்றோர் பிரபல கவிஞரும் நாடக ஆசிரியருமான எடசேரி கோவிந்தன் நாயர் மற்றும் ஈ. சானகி அம்மா ஆகியோராவர். இவரது தாயாரும் ஆரம்ப காலங்களில் கவிதைகள் மற்றும் கதைகளை எழுதியவராவார்.  
அரிகுமார் கேரள அரசாங்கத்தின் கலாச்சாரத் துறையின் கீழ் இயங்கிவரும் முன்னணி இலக்கிய நிறுவனமான கேரள சாகித்ய அகாதமியின் உறுப்பினராக 1998 முதல் 2006 வரை இரண்டு முறை இருந்தார்.
# எ.கோ. அரிகுமார்

## விருதுகள்

- *1998 இல் "சுக்ஷிச்சு வச்சா மயில்பீலி" புத்தகத்திற்கான நாலப்பதன் விருது*
- *2012 ஆம் ஆண்டில் "ஶ்ரீபார்வதியு பாடம்" என்ற திரைப்படத்திற்கான சிறந்த கதைக்கான கேரள மாநில சாலச்சித்ரா அகாதமி விருது*
# எ.கோ. அரிகுமார்

## படைப்புகளின் பட்டியல்

### புதினங்கள்

1. *உறங்குன்ன சர்ப்பங்கள்*
1. *ஆசக்டியுடே அக்னிநாளங்கள்*
1. *ஒரு குடும்ப புராணம்*
1. *என்ஜின் டிரைவரை சிநேகிச்ச பெண்குட்டி*
1. *அயனங்கள்*
1. *தடாகதீரத்து*
1. ''பிரனாயதின்னோரு சாப்ட்வேர்
# எ.கோ. அரிகுமார்

## படைப்புகளின் பட்டியல்

### நினைவுக் குறிப்பு

1. நீ எவிடனென்கிலும்
1. நீ ஓரமாக்கல் மரிக்கதிரிக்கட்டே
# எ.கோ. அரிகுமார்

## படைப்புகளின் பட்டியல்

### கதைகள்

1. *கூராகல்*
1. *டைனோசரின்டே குட்டி*
1. *கனடாயில் நின்னொரு ராஜகுமாரி*
1. *ஶ்ரீ பார்வதியுடே பாதம்*
1. * பசப்பயினே பிடிக்கன்*
1. *தூரே ஒரு நகரத்தில்*
1. *கருத்த தம்புராட்டி*
1. *அனிதாயுடே வீடு*
1. * இளவெயிலின்டே சாந்த்வானம்*
1. *வெள்ளித்திரையிலேன்னபோல*
1. *என்டே ஸ்த்ரிகள்*  
எ. கோ. அரிகுமார் 1962 முதல் 2013 வரை உள்ள தனது முழுமையான படைப்புகளை இணையதளத்தில் வெளியிட்டுள்ளார். இவர் தனது படைப்புகள் முழுமையும் குறுவட்டு வடிவில் வெளியிட்டுள்ளார். இந்த குறுவட்டு ஆராய்ச்சி அறிஞர்கள் மற்றும் ஆராய்ச்சி நிறுவனங்கள் மற்றும் நூலகங்களுக்கானது.
# எ.கோ. அரிகுமார்

## இறப்பு

இவர் மார்ச் 24, 2020 அன்று இறந்தார்.
# பா. பலராமன்

**பா. பலராமன்** (*P. Balaraman*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருவள்ளூர் மாவட்டம்பொன்னேரி வட்டம் சோழவரம் ஒன்றியத்தில் உள்ள சிறுணியம் கிராமத்தினைச் சார்ந்தவர். இளநிலை அறிவியல் பட்டம் பெற்ற இவர், முதுகலைப் பட்டத்தினை சிதம்பரம் அண்ணாமலைப் பல்கலைக்கழகத்தில் முடித்தார். பலராமன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். 2006 மற்றும் 2016ஆம் ஆண்டு தமிழ்நாடு சட்டமன்றத் தேர்தலில் அதிமுக அரசியல் கட்சியின் வேட்பாளராக பொன்னேரி தொகுதியிலிருந்து போட்டியிட்டு பதிமூன்று மற்றும் பதினைந்தாம் தமிழக சட்டப்பேரவைக்குத் தேர்ந்தெடுக்கப்பட்டார்.
# விமலா டாங்

**விம்லா தங்**(*Vimla Dang*) (1926-2009) ஓர் இந்திய சமூக சேவகரும், அரசியல்வாதியும் ஆவார். இவர், ஒருமைப்பாடு மற்றும் நேர்மையின் மதிப்புகளைக் கடைப்பிடிக்கும் அரசியலின் நீரோட்டமான 'தங் அரசியல் பள்ளி"யை முன்னெடுத்துச் செல்வதில் பெயர் பெற்றவர். இவர் இந்தியப் பொதுவுடைமைக் கட்சியின் தலைவராகவும், அமிருதசரசு மேற்குத் தொகுதியைப் பிரதிநிதித்துவப்படுத்தும் பஞ்சாப் சட்டமன்றத்தின் சட்டமன்ற உறுப்பினருமாவார். 1970 கள் மற்றும் 80 களில் நடந்த பஞ்சாப் கிளர்ச்சியின் போது உயிர் இழந்தவர்களின் குழந்தைகளுக்கு கல்வி வழங்குவதில் ஈடுபட்டுள்ள "பஞ்சாப் இசுதிரி சபை", "பஞ்சாப் இசுதிரி சபை நிவாரண அறக்கட்டளை" என்ற இரண்டு அமைப்புகளை இவர், இணைந்து நிறுவினார்.
# விமலா டாங்

## சுயசரிதை

விம்லா தங் என்கிற விம்லா பக்காயா, 1926 திசம்பர் 26 அன்று பிரிட்டிசு இந்தியாவின் இலாகூரில் ஒரு காஷ்மீரி குடும்பத்தில் பிறந்தார். மேலும், தனது ஆரம்பக் கல்வியை உள்ளூர் பள்ளிகளில் செய்தார்.  
1943 இல் பம்பாயில் நடைபெற்ற இந்தியப் பொதுவுடைமைக் கட்சியின் மாநாட்டிலும் கலந்து கொண்டார். பின்னர், இவர் முந்தைய செக்கோசிலோவாக்கியாவின் தலைநகரான பிராகா சென்று, சர்வதேச மாணவர் ஒன்றியத்தில் சேர்ந்தார். மேலும் சில வருடங்கள் அந்த அமைப்பின் செயல்பாடுகளிலும் ஈடுபட்டார். மேலும் இந்த நகரத்தை பஞ்சாபில் ஒரு மாதிரி நகரமாக மாற்றினார். இவர், நகராட்சிக் குழுவின் தலைவராக இருந்த காலத்தில், பஞ்சாப் மாநிலத்தில் முதல் குழு செகார்த்தாவில் நிறுவப்பட்டது. அடுத்த ஆண்டு, இவர் 1992இல் பஞ்சாப் சட்டமன்றத் தேர்தலில் போட்டியிட்டு, அமிர்தசரசு மேற்குத் தொகுதியில் வென்றார்.
# விமலா டாங்

## இறப்பு

விம்லாவும் சத்பால் தங்கும் கட்சி அலுவலகத்திலேயே வசித்து வந்தன. இவர்களுக்கு குழந்தைகள் இல்லை. விம்லா தங் 2009 ஆம் ஆண்டின் சர்வதேச தொழிலாளர் தினத்தில், கட்சியின் செகார்த்தா சாகிப் பகுதி அலுவலகத்தில் கொடியேற்ற விழாவில் பங்கேற்ற பத்து நாட்களுக்குப் பிறகு, மே 10, 2009 அன்று, தனது 83 வயதில் இறந்தார்.
# சபிதா இந்திர ரெட்டி

**பட்லோல்லா சபிதா இந்திர ரெட்டி** *(Sabitha Indra Reddy)* ஓர் இந்திய அரசியல்வாதி ஆவார். இவர் தற்போதைய தெலங்காணாவில் கல்வி அமைச்சராக உள்ளார். இவர் மகேஸ்வரம் தொகுதி சட்டமன்ற உறுப்பினராக தேர்ந்தெடுக்கப்பட்டுள்ளார். இவர் 2019ஆம் ஆண்டு தெலுங்கானா ராஷ்டிர சமிதி கட்சியில் சேர்ந்தார். மறைந்த ஆந்திர முதல்வர் ஒய். எஸ். ராஜசேகர ரெட்டி பதவி வகித்த துறையானது இவருக்கு ஒதுக்கப்பட்டது. இவர் தெலங்காண அரசின் முதல் பெண் அமைச்சராவார்.
# சபிதா இந்திர ரெட்டி

## தனிப்பட்ட வாழ்க்கை

சபிதா மே 5, 1963 அன்று தந்தூரில் ஜி. மஹிபால் ரெட்டிக்கு மகளாகப் பிறந்தார். இளங்கலை அறிவியல் வரை தனது கல்வியை முடித்த இவர், செவெல்லா சட்டமன்றத் தொகுதியிலிருந்து இரண்டு முறை ஆந்திராவின் சட்டமன்ற உறுப்பினராகவும் இருந்துள்ளார்.  
என். டி. ராமராவ் அமைச்சரவையில் உள்துறை அமைச்சராக இருந்த பி. இந்திர ரெட்டியை (1954-2000) இவர் திருமணம் செய்து கொண்டார். இந்தம்பதியருக்கு மூன்று மகன்கள் உள்ளனர். இந்திர ரெட்டி தெலுங்கானாவில் மிகவும் பிரபலமான தலைவர். சாலை விபத்தில் தனது கணவர் இறந்த பின் சபிதா அரசியலில் இறங்க வேண்டியிருந்தது.
# சபிதா இந்திர ரெட்டி

## அரசியல் வாழ்க்கை

சபிதா, முந்தைய அரசாங்கத்தில் சுரங்க மற்றும் புவியியல் அமைச்சர் பதவியை வகித்தார். இவர் தெலங்காணா மாநிலத்தின் முதல் பெண் உள்துறை அமைச்சர் ஆவார். இவர் நான்கு முறை சட்டமன்ற உறுப்பினராகத் தேர்ந்தெடுக்கப்பட்டார். இவர் செவெல்லா தொகுதியில் இரண்டு முறையும், மகேஸ்வரம் தொகுதியில் இரண்டு முறையும் சட்டமன்ற உறுப்பினராக இருந்துள்ளார்.
# இராம. மா. வாசகம்

**இராம. மா. வாசகம்** (*R. M. Vasagam*) அல்லது **இராமசாமி மாணிக்க வாசகம்**; 1943 – 14 பெப்ரவரி 2025) என்பவர் இந்தியாவைச் சேர்ந்த ஒரு மூத்த விண்வெளி விஞ்ஞானி மற்றும் செயற்கைக்கோள்கள் மற்றும் ஏவுகணை வாகனங்கள் உள்ளிட்ட விண்வெளி அமைப்புகளின் நிபுணர் ஆவார். இந்திய விண்வெளி ஆய்வு மையத்தில் மூன்று தசாப்தங்களுக்கு மேலாக நீடித்த இவரது பணியின் போது, ஆப்பிள் - இந்தியாவின் முதல் உள்நாட்டு புவிசார் தகவல் தொடர்பு செயற்கைக்கோள் திட்டத்திற்கான திட்ட இயக்குநர் செயல்பட்டார். பின்னர் இஸ்ரோ தலைமையகத்தில் மேம்பட்ட தொழில்நுட்ப மற்றும் திட்டமிடல் இயக்குநர் பொறுப்பினை வகித்தார். இதற்குப் பின்னர் சென்னை,அண்ணா பல்கலைக்கழகத்தின் துணைவேந்தராக இருந்தார். இப்பணி ஒய்விற்குப் பின் இவர் டாக்டர் எம்.ஜி.ஆர் கல்வி மற்றும் ஆராய்ச்சி நிறுவனத்தின் அதிபராக பணியாற்றினார்.
# இராம. மா. வாசகம்

## ஆரம்ப கால வாழ்க்கை

கோயம்புத்தூர் பூ. சா. கோ. தொழில்நுட்பக் கல்லூரியில் 1963ல் பொறியியற் பட்டம் பெற்ற பிறகு, 1965 ஆம் ஆண்டில் இந்திய தொழில்நுட்ப தொழில்நுட்ப கழகம், சென்னையில் மின் பொறியியலில் முதுகலைப் பொறியியல் பயின்றார். 1994ஆம் ஆண்டில், வாசகம் பெங்களூரில் உள்ள இஸ்ரோ தலைமையகத்தின், மேம்பட்ட தொழில்நுட்ப மற்றும் திட்டமிடல் இயக்குநகரத்தின் பொறுப்பினை ஏற்றார்.  
1996 முதல் 1999 வரை, சென்னை அண்ணா பல்கலைக்கழகத்தின் துணைவேந்தராகப் பதவி வகித்தார். பின்னர் சென்னை தமிழ்நாடு தகவல் தொழில்நுட்ப நிறுவனத்தின் தலைவராகவும் (ஜூன் 1999 - அக்டோபர் 2001), கோவையில் காருண்யா தொழில்நுட்ப மற்றும் அறிவியல் நிறுவனத்தில் இயக்குநராகவும் (ஐ.டி) பணியாற்றினார். டாக்டர் எம்.ஜி.ஆர் கல்வி மற்றும் ஆராய்ச்சி நிறுவனத்தில் துணைவேந்தரா ஜூன், 2003 முதல் ஏப்ரல், 2006 வரையும்) மற்றும் சார்பு-அதிபராக ஏப்ரல் 2006 முதல் செப்டம்பர் 2008 வரை பதவி வகித்தார். வாசகம் தற்போது டாக்டர் எம்.ஜி.ஆர் கல்வி மற்றும் ஆராய்ச்சி நிறுவனம் மற்றும் கோயம்புத்தூர் கற்பகம் பல்கலைக்கழகம்வேந்தராகப் பதவி வகிக்கின்றார்.  
விண்வெளி அமைப்புகளில் தன்னம்பிக்கை, மீண்டும் பயன்படுத்தக்கூடிய ஏவுகணை வாகனங்கள் மற்றும் சேவை செயற்கைக்கோள்கள் ஆகியவற்றில் இவர் ஆர்வமுடையவர்.
# இராம. மா. வாசகம்

## விருதுகள்

அரி ஓம் ஆசிரமம் ப்ரீத்தி விக்ரம் சாரபாய் ஆராய்ச்சி விருது, 1981, பி.ஆர்.எல். விண்வெளித் துறை, இந்திய அரசு  
பத்மசிறீ, 1982 இந்திய அரசு  
பன்னாட்டு மின், மின்னணு பொறியியல் சமூக நூற்றாண்டு பதக்கம், பெங்களூர் பிரிவு, 1984
# அஸ்வின் குமார் லட்சுமிகாந்தன்

**அஸ்வின் குமார் லட்சுமிகாந்தன்** ( *Ashwin Kumar Lakshmikanthan *) ஓர் இந்தியத் திரைப்பட மற்றும் தொலைக்காட்சி நடிகர், இவர் தமிழ் மற்றும் தெலுங்கு மொழி தயாரிப்புகளில் பணியாற்றியுள்ளார். ஸ்டார் விஜய் சீரியல்களான ரெட்டை வால் குருவி (2015) மற்றும் நினைக்க தெரிந்த மனமே (2017) ஆகிய படங்களில் முக்கிய கதாபாத்திரங்களில் நடித்தார், மேலும் ஓ காதல் கண்மணி (2015) மற்றும் ஆதித்ய வர்மா (2019) போன்ற படங்களில் துணை வேடங்களில் நடித்தார். 2021 ரியாலிட்டி நிகழ்ச்சியில் குக் வித் கோமாளி 2 உடன் போட்டியிட்ட பிறகு இவர் முக்கியத்துவம் பெற்றார்.டைம்ஸ் ஆப் இந்தியா தனது சென்னை டைம்ஸ் பதிப்பில் "தொலைக்காட்சி 2020 இல் மிகவும் விரும்பத்தக்க மனிதர்" என்று பெயரிட்டது.
# அஸ்வின் குமார் லட்சுமிகாந்தன்

## ஆரம்பகால வாழ்க்கை மற்றும் கல்வி

கோயம்புத்தூரில் பிறந்து வளர்ந்த அஸ்வின் குமார் கார்மல் கார்டனில் தனது பள்ளிப் படிப்பை முடித்தார். மேலும், குமரகுரு தொழில்நுட்பக் கல்லூரியில் இளங்கலையில், இயந்திரப் பொறியாளர் பட்டம் பெறுவதற்கு முன்பே கோவை, பூ. சா. கோ. மேலாண்மைக் கல்லூரியில் முதுகலை வணிக மேலாண்மை பட்டம் பெற்றார். தனது கல்லூரி நாட்களில், நடிப்பு மீதான ஆர்வத்தை வளர்த்துக் கொண்ட இவர், நடிப்புக்கான நேர்காணலில் கலந்து கொள்ள முடிவு செய்தார்.
# தெக்கும்கூர் இராச்சியம்

**தெக்கும்கூர் இராச்சியம்** (*Thekkumkur*) ) என்பது தென்னிந்திய மாநிலமான கேரளாவின் தெற்கு பகுதியில் பொ.ச. 1103 முதல் 1750 வரை சுதந்திரமாக ஆட்சி செய்துவந்த ஒரு அரசக் குடும்பம் ஆகும். இதை தெக்கும்கூர் அரசக் குடும்பம் (எடத்தில் குடும்பம்) ஆட்சி செய்தது. மேற்குத் தொடர்ச்சி மலையிலிருந்து உருவாகும் மீனச்சிலாற்றுக்கும், பம்பை ஆற்றுக்கும் இடையில் வேம்பநாட்டு ஏரி வரை தெக்கும்கூர் அமைந்திருந்தது. மகோதயபுரத்தின் சேர குலசேகர வம்சத்தின் கடைசி காலத்தில் சுதேச மாநிலங்களில் ஏற்பட்ட நிர்வாக மாற்றங்களின் விளைவாக தெக்கும்கூர் உருவானது. தெக்கும்கூர் என்ற தலைப்பின் நேரடிப் பொருள் தெற்கு ஆட்சிப் பகுதி என்பதாகும். இது, வடக்கும்கூர் (வடக்கு ஆட்சிப் பகுதி ) என்று அழைக்கப்படும் மற்றொரு இராச்சியத்திலிருந்து இவர்களை வேறுபடுத்தியது. இது வடக்குப் பகுதியில் எல்லையாக இருந்தது. அரச குடும்பமான தெக்கும்கூர் கோவிலகம் புத்துப்பள்ளிக்கு அருகிலுள்ள வென்னிமலை, மணிகண்டபுரம் ஆகிய இடங்களில் இருந்தன. பின்னர் அது சங்கனாச்சேரியின் புழவத்திலுள்ள நீராழி அரண்மனைக்கும், தாலியந்தனபுரத்திலுள்ள (கோட்டயம்) தாலிக்கோட்டைக்கும் மாற்றப்பட்டது.
# தெக்கும்கூர் இராச்சியம்

## அரண்மனைகள்

புழவத்திலுள்ள நீராழி அரண்மனையும்,(சங்கனாச்சேரி) கோட்டயத்தில் தாலிகோட்டை கோவிலகம் (தாலியந்தானபுரம்) ஆகியவை தெக்கும்கூர் மன்னர்களின் முக்கிய குடியிருப்புகளாகும். கோட்டயத்தில் தாலிகோட்டை கோவிலகமும் (தாலியந்தானபுரம்) ஆகியவை தெக்கும்கூர் மன்னர்களின் முக்கிய குடியிருப்புகளாகும். இதன் அரசர்கள் ஆரம்பத்தில் வென்னிமலையிலும் , மணிகண்டபுரத்திலும் வாழ்ந்தனர். இது அரசக் குடியிருப்பு நீராழி அரண்மனைக்கு மாற்றப்படும் வரை தொடர்ந்தது. தெக்கும்கூர் அரசக் குடும்பத்திற்கு ஆறன்முள கொட்டாரம், கேரளபுரம் அரண்மனை, எடத்தில் அரண்மனை பல்லம் உள்ளிட்ட பல அரண்மனைகள் இருந்தன.
# கமலா தாஸ் குப்தா

**கமலா தாஸ் குப்தா(Kamala Das Gupta)** ஓர் இந்திய சுதந்திர போராளி ஆவார். 11, மார்ச் 1907 அன்று டாக்காலில் பிக்ராம்பூரைச் சேர்ந்த ஒரு பத்ரலோக் வைத்யா குடும்பத்தில் பிறந்தார்.டாக்கா என்பது தற்போது வங்காளதேசம் என்று அழைக்கப்படுகிறது.பிறகு இவர்களுடைய குடும்பம் கல்கத்தாவிற்கு குடிபெயர்ந்தார்கள்.அங்கு பெத்தூன் கல்லூரி, கல்கத்தா பல்கலைக்கழகத்தில் இவர் வரலாற்று துறையில் முதுகலைப் பட்டம் பெற்றார்.கல்கத்தா பல்கலைக்கழகத்தில் சந்தித்த இளைஞர்களிடையே தேசியவாத கருத்துக்கள் இருந்தன, பின்னர் இவர் சுதந்திரப் போராட்டத்தில் பங்கேற்க வேண்டும் என்ற வலுவான விருப்பத்தை மனதில் நிரப்பிக் கொண்டார். இவர் தனது படிப்பை விட்டுவிட்டு மோகன்தாஸ் கரம்சந்த் காந்தியின் சபர்மதி ஆசிரமத்தில் நுழைய முயன்றார், ஆனால் இவரது பெற்றோர் அதை ஏற்கவில்லை. தனது கல்வியை முடித்த இவர், தீவிரவாத ஜுகந்தர் கட்சியின் சில உறுப்பினர்களுடன் நட்பு கொண்டார்.இவர் காந்தியத்திலிருந்து ஆயுத எதிர்ப்புக்கு மாறினார்.  
1930 ஆம் ஆண்டில் இவர் வீட்டை விட்டு வெளியேறி ஏழை பெண்களுக்கான விடுதி மேலாளராக ஒரு வேலையைப் செய்தார். புரட்சியாளர்களுக்கான குண்டுகள் மற்றும் வெடிகுண்டு தயாரிக்கும் பொருட்களை அங்கே சேமித்து வைத்தார். குண்டுவெடிப்பு தொடர்பாக கமலா தாஸ் பல முறை கைது செய்யப்பட்டார், ஆனால் ஒவ்வொரு முறையும் ஆதாரங்கள் கிடைக்காததால் விடுவிக்கப்பட்டார். பிப்ரவரி 1922 இல் ஆளுநர் ஸ்டான்லி ஜாக்சனை சுட முயற்சித்த பினா தாஸுக்கு துப்பாக்கியை வழங்கியதாக கைது செய்யப்பட்டார்.ஆனால் பின்னர் விடுவிக்கப்பட்டார். 1933 ஆம் ஆண்டு பிரித்தானிய பேரரசு இறுதியாக கமலா தாஸ் சிறையில் அடைப்பதில் வெற்றி கண்டது. 1936 ஆம் ஆண்டு விடுவிக்கப்பட்டு வீட்டுக் காவலில் வைக்கப்பட்டார். 1938 ஆம் ஆண்டில் ஜுகந்தர் கட்சி இந்திய தேசிய காங்கிரசுடன் தன்னை இணைத்துக் கொண்டது, மேலும் கமலாவும் தனது விசுவாசத்தை பெரிய கட்சிக்கு அளித்தார் . அதன்பின்னர் இவர் நிவாரணப் பணிகளில் ஈடுபட்டார், குறிப்பாக 1942 மற்றும் 1943 ஆம் ஆண்டு பர்மிய அகதிகளிடமும், 1946-47ல் இனக் கலவரத்தால் பாதிக்கப்பட்டவர்களுடனும். 1946 இல் காந்தி பார்வையிட்ட நோகாலியில் உள்ள நிவாரண முகாமுக்கு இவர் பொறுப்பேற்றார்.  
காங்கிரஸ் மகிலா ஷில்பா கேந்திரா மற்றும் தக்ஷினேஷ்வர் நாரி ஸ்வபாலம்பி சதான் ஆகியவற்றில் பெண்கள் தொழிற்கல்வி பயிற்சிக்காக பணியாற்றினார். இவர் பல ஆண்டுகளாக அற்புதமான பெண்கள் பத்திரிகையான *மந்திரா* பத்திரிகையை திருத்தினார்.இவர் *ராக்டர் அக்ஷரே* (இன் லெட்டர்ஸ் ஆஃப் பிளட், 1954) மற்றும் *ஸ்வாதிநாதா சங்ரேம் நரி* (சுதந்திர போராட்டத்தில் பெண்கள், 1963) ஆகிய இரண்டு நினைவு குறிப்புகளை பெங்காலி மொழியில் இயற்றியுள்ளார்.19 சூலை 2000 ஆம் ஆண்டு காலமானார்.
# இராமையங்கர் ஸ்ரீதரன்

**இராமையங்கர் ஸ்ரீதரன்** (*Ramaiyengar Sridharan*) என்பவர் சென்னை கணித நிறுவனத்தின் கணிதவியலாளர் ஆவார். இந்நிறுவனம் முன்னர் டாட்டா அடிப்படை ஆராய்ச்சி கழகம் எனப்பட்டது.
# இராமையங்கர் ஸ்ரீதரன்

## ஆரம்ப கால வாழ்க்கை

ஸ்ரீதரன் 1935இல் தமிழகத்தின் கடலூரில் பிறந்தார். இவர் தனது முனைவர் பட்டத்திற்காக 1960இல் வடிகட்டப்பட்ட இயற்கணிதங்கள் மற்றும் லை இயற்கணிதங்களின் பிரதிநிதித்துவங்கள் குறித்த தனது ஆய்வறிக்கையினை சாமுவேல் ஐலன்பெர்க்கின் வழிகாட்டுதலின் கீழ் கொலம்பியா பல்கலைக்கழகத்தில் வழங்கினார்.
# இராமையங்கர் ஸ்ரீதரன்

## விருதுகள்

1980ஆம் ஆண்டில் கணித அறிவியலில் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் விருதினை அறிவியல் மற்றும் தொழிலக ஆய்வு மன்றம் ஸ்ரீதரனுக்கு வழங்கியது.
# இராமையங்கர் ஸ்ரீதரன்

## தேர்ந்தெடுக்கப்பட்ட வெளியீடுகள்

- வடிகட்டப்பட்ட இயற்கணிதங்கள் மற்றும் லை இயற்கணிதங்களின் பிரதிநிதித்துவங்கள், இரா. ஸ்ரீதரன் - அமெரிக்க கணித சங்கத்தின் பரிவர்த்தனைகள், 1961 - jstor.org
- சில இயற்கணிதங்களின் உலகளாவிய பரிமாணத்தில், எம்.பி. மூர்த்தி, இரா.ஸ்ரீதரன் - கணிதம் ஜீட்ச்ரிஃப்ட், 1963 - ஸ்பிரிங்கர்
# லீ டோ கியூன்

**லீ டூ கியூன்** (임동현) (பிறப்பு: ஏப்ரல் 11, 1995) என்பவர் தென் கொரியா நாட்டு நடிகர் ஆவார். இவர் ஹோட்டல் டெல் லூனா (2019), 18 எகைன் (2020), சுவீட் ஹோம் (2020), யூத் ஒப் மே (2021) போன்ற பல கொரியன் தொடர்களில் நடித்ததன் மூலம் அறியப்படும் நடிகர் ஆனார்.
# லீ டோ கியூன்

## ஆரம்பகால வாழ்க்கை மற்றும் கல்வி

லீ டோ கியூன் ஏப்ரல் 11, 1995 அன்று தென் கொரியாவில் கியோங்கி-டூவில் கோயாங்கில் பிறந்தார். இவர் இவரது குடும்பத்தின் மூத்த மகனாகவும் இவருக்கு டோங் கியூக் என்ற அறிவுசார் இயலாமையில் ஒரு தம்பி உள்ளார். இவர் சுங்-ஆங் பல்கலைக்கழகத்தில் திரைப்படம் மற்றும் நாடகத் துறையில் கல்வி பயின்று வருகின்றார்.
# லீ டோ கியூன்

## தொழில்

இவர் 2017 ஆம் ஆண்டு ஒளிபரப்பான கருப்பு நகைச்சுவைத் தொடரான 'பிரிசன் பிளேபுக்' என்ற தொடர் மூலம் நடிகர் ஜங் கியுங்-ஹோவின் கதாபாத்திரத்தின் இளம்வயது கதாபாத்திரத்தின் மூலம் நடிப்புத்துறைக்கு அறிமுகமானர். அதை தொடர்ந்து 2018 ஆம் ஆண்டில் காதல் தொடரான 'ஸ்டில் 17' என்ற தொடரில் உயர்நிலைப் பள்ளி மாணவனாக நடித்தார். இவரது நடிப்பிற்காக 2018 எஸ்.பி.எஸ் நாடக விருதுகளில் அஹ்ன் ஹியோ-சியோப் மற்றும் ஜோ ஹியூன்-சிக் ஆகியோருடன் இணைந்து "ஆண்டின் சிறந்த கதாபாத்திரம்" என்ற விருதின் பிரிவின் கீழ் பரிந்துரைக்கப்பட்டார். அதே ஆண்டில் 'கிளீன் வித் பேஷன் போர் நவ்' என்ற தொடரிலும் பெண் முன்னணி கதாபாத்திரத்தின் தம்பியாகவும், டேக்வாண்டோ விளையாட்டு வீரராகவும் நடித்துள்ளார்.  
2019 ஆம் ஆண்டில் ஒளிபரப்பான கற்பனை தொலைக்காட்சித் தொடரான 'ஹோட்டல் டெல் லூனா' என்ற தொடரில் சிறப்புத்தோற்றத்தில் நடித்தார். இந்த தொடர் கம்பி வடத் தொலைக்காட்சியில் அதிக மதிப்பீடு செய்யப்பட்ட கொரிய நாடகங்களில் ஒன்றாகும்.  
2020 ஆம் ஆண்டில் தனது முதல் முன்னணி கதாபாத்திரமான '18 எகைன்' என்ற தொடரில் நடித்தார். இது 2009 ஆம் ஆண்டு வெளியான அமெரிக்க திரைப்படமான '17 எகைன்' என்ற படத்தை அடிப்படையாகக் கொண்டு தயாரிக்கப்பட்டதாகும். அவரது நடிப்பு 57 வது பெய்சாங் கலை விருதுகளில் தொலைக்காட்சியில் சிறந்த புதிய நடிகருக்கான விருதைப் வென்றுள்ளார். அந்த ஆண்டின் பிற்பகுதியில் நெற்ஃபிளிக்சு தொடரான 'சுவீட் ஹோம்' என்ற தொடரிலும், 2021 ஆம் ஆண்டு 'யூத் ஒப் மே' என்ற தொடரிலும் நடித்துள்ளார்.
# ஒய்யாரத்து சந்து மேனன்

**ஒய்யாரத்து சந்து மேனன்** (Oyyarathu Chandu Menon) (பிரபலமாக ஒ. சந்து மேனன் என்று அறியப்படுகிறார்) (1847-1899) மலையாளப் புதின எழுத்தாளராவார். 1889இல் மலையாளத்தில் வெளிடப்பட்ட வெளியிடப்பட்ட முதல் நீண்ட புதினமான "இந்தூலேகா"வை இவர் எழுதியுள்ளார்..
# ஒய்யாரத்து சந்து மேனன்

## வாழ்க்கை

இன்றைய கோழிக்கோடு மாவட்டத்தில் நடுவண்ணூருக்கு அருகிலுள்ள ஒய்யாரத்து வீட்டில் 1847 சனவரி 9 ஆம் தேதி சந்து மேனன் பிறந்தார். இவர் குழந்தையாக இருந்தபோது இவரது குடும்பம் தலச்சேரிக்கு குடிபெயர்ந்தது.  
சந்து மேனன், பக்கத்துவீட்டுக்காரரான கோரன் குருக்களிடமிருந்து தனது ஆரம்பப் பாடங்களைக் கற்றார். பண்டிதர் குஞ்சான்பூ நம்பியார் என்பவரிடமிருந்து சமசுகிருத கவிதை, நாடகம், இலக்கணம் ஆகியவற்றைக் கற்றுக்கொண்டார். அதே நேரத்தில், இவர் ஒரு உள்ளூர் பள்ளியிலிருந்தும் பின்னர் கே. குஞ்சன் மேனனிடமிருந்தும் ஆங்கிலப் பாடங்களையும் கற்றார். இவர், தலச்சேரியிலுள்ள பாசல் கிறித்தவ தொண்டு நிறுவன பார்சி உயர்நிலை பள்ளியில் உயர் கல்வியைக் கற்றார். 1857ஆம் ஆண்டில், 52 வயதான இவரது தந்தை நீரிழிவு நோயால் இறந்தார். 1864 ஆம் ஆண்டில் இவர் மெட்ரிகுலேசன் வகுப்பில் படிக்கும்போது இவரது தாயாரும் இறந்தார். இதனால் இவர் படிப்பைக் கைவிட வேண்டிய கட்டாயம் ஏற்பட்டது.
# ஒய்யாரத்து சந்து மேனன்

## திருமணம்

சந்து மேனன் 1872 இல் இலட்சுமிகுட்டி அம்மா என்பவரை மணந்தார். தம்பதியருக்கு ஆறு குழந்தைகள் இருந்தன.
# ஒய்யாரத்து சந்து மேனன்

## பணிகள்

சந்து மேனன் ஒரு சமூக சீர்திருத்தவாதியாகவும் இருந்தார். மருமக்கதாயம் குறித்து விசாரிக்கவும் மலபார் திருமணச் சட்டம் குறித்து அறிக்கை அளிக்கவும் அமைக்கப்பட்ட குழுவில் உறுப்பினராக இருந்தார். அந்த நேரத்தில் நாயர்களிடையே நிலவிய திருமணத்தைப் பற்றிய இவரது அவதானிப்புகள் வரலாற்று முக்கியத்துவம் வாய்ந்தவை. சிறந்த சேவைக்காக இவருக்கு 1898 இல் ராவ் பகதூர் என்ற பட்டம் வழங்கப்பட்டது. இவர், தலச்சேரியிலுள்ள தனது ஒய்யாரத்து வீட்டில் 7 செப்டம்பர் 1899 அன்று இதய அடைப்பு காரணமாக இறந்தார்
# ஒய்யாரத்து சந்து மேனன்

## இலக்கிய வாழ்க்கை

இவர் தனது முதல் நீண்ட புதினமான இந்துலேகாவை எழுத தனது மனைவியால் ஈர்க்கப்பட்டார். அந்த நாட்களில் பிரபலமான ஆங்கில நூல்களைப் போல இந்தப் பணியை வடிவமைக்க முயன்றார். இந்த நூலில், ஒரு உயர் சாதி பெண்ணின் அன்பையும் வாழ்க்கையையும் அவளது விதியையும் சித்தரித்தார். நிலப்பிரபுத்துவம், பலதார மணம், சாதி ஒடுக்குமுறை ஆகிய தலைப்புகளை விவாதிக்க இந்த நூல் முயன்றது.  
இவர், "சாரதா" என்ற இரண்டாவது நூலைத் தொடங்கினார், அதன் முதல் பகுதி 1892 இல் வெளியானது. இதை இரண்டு பகுதிகளாக வெளியிட முடிவு செய்தார். இருப்பினும், அதன் தொடர்ச்சியை இவரால் முடிக்க முடியவில்லை. அது ஒருபோதும் வெளிவரவேயில்லை.
# அப்பு நெடுங்காடி

**அப்பு நெடுங்காடி** (*Appu Nedungadi*) என்பவர் 1887ஆம் ஆண்டில் வெளியிடப்பட்ட "குந்தலதா" என்ற நூலை எழுதியவராவார். இது மலையாளத்தில் வெளியிடப்பட்ட முதல் நூலாக அமைந்தது. மேலும், இவர் கேரள பத்ரிக்கா, கேரள சஞ்சரி, வித்யா வினோதினி ஆகிய இலக்கிய வெளியீடுகளின் நிறுவனரும் ஆவார். 1899ஆம் ஆண்டில், கேரளாவின் கோழிக்கோட்டில் மிகப் பழமையான தனியார் துறை வணிக வங்கியான நெடுங்காடி வங்கியை நிறுவினார். இந்த வங்கி 1913இல் இணைக்கப்பட்டது. பின்னர் 2003இல் இது பஞ்சாப் தேசிய வங்கியால் கையகப்படுத்தப்பட்டது.
# தக்சினி நந்தா தேவி பனியாறு

**தக்சினி நந்தா தேவி பனியாறு (Dakshini Nanda Devi Glacier)** இந்தியாவின் உத்தரகண்ட் மாநிலத்தின் சாமோலி மாவட்டத்தில் இருக்கும் ஒரு பனிப்பாறையாகும் உட்டரி நந்தா தேவி பனியாறுடன் சேர்ந்து தக்சினி நந்தா தேவி பனியாறானது நந்தா தேவி சிகரத்தைச் சுற்றி வருகிறது. மேலும் ரிசிகங்கா நதிக்கும் தக்சினி நந்தா தேவி பனிப்பாறை தண்ணீர் தருகிறது. நந்தா மலையும் இதற்கு அருகில் உள்ளது.  
தக்சினி நந்தா தேவி பனிப்பாறை ஆண்டுக்கு 130 மீட்டர்கள் பின்வாங்கி வருகிறது.
# மீடியாவிக்கி:GrowthExperimentsConfig.json

{
"GEHelpPanelAskMentor": true,
"GEHelpPanelExcludedNamespaces": [],
"GEHelpPanelHelpDeskPostOnTop": false,
"GEHelpPanelHelpDeskTitle": "",
"GEHelpPanelLinks": [
{
"title": "விக்கிப்பீடியா:நடைக் கையேடு",
"text": "ஒரு நல்ல கட்டுரை எழுதுவது எப்படி",
"id": "Q4994848"
},
{
"title": "mw:Help:VisualEditor/User_guide/ta",
"text": "ஒரு பக்கத்தை எவ்வாறு திருத்துவது",
"id": "mw:Help:VisualEditor/User_guide/ta"
},
{
"title": "mw:Help:VisualEditor/User_guide/ta#Images",
"text": "படங்களை எவ்வாறு சேர்ப்பது",
"id": "mw:Help:VisualEditor/User_guide/ta"
},
{
"title": "mw:Help:VisualEditor/User_guide/ta#Editing_references",
"text": "குறிப்புகளை எவ்வாறு சேர்ப்பதுs",
"id": "mw:Help:VisualEditor/User_guide/ta"
},
{
"title": "விக்கிப்பீடியா:கட்டுரை உருவாக்கல் வழிகாட்டி",
"text": "ஒரு கட்டுரையை எவ்வாறு உருவாக்குவது",
"id": "Q10968373"
}
],
"GEHelpPanelReadingModeNamespaces": [
2,
4,
12
],
"GEHelpPanelSearchNamespaces": [
4,
12
],
"GEHelpPanelSuggestedEditsPreferredEditor": {
"template-based": "visualeditor",
"link-recommendation": "machineSuggestions"
},
"GEHelpPanelViewMoreTitle": "விக்கிப்பீடியா:உதவி",
"GEHomepageManualAssignmentMentorsList": "",
"GEHomepageMentorsList": "",
"GEHomepageSuggestedEditsIntroLinks": {
"create": "விக்கிப்பீடியா:கட்டுரை உருவாக்கல் வழிகாட்டி",
"image": "mw:Help:VisualEditor/User_guide/ta#Images"
},
"GEMentorshipEnabled": false
}
# ஐதா

**ஐதா** (*Aidha*) என்பது சிங்கப்பூரில் உள்ள ஓர் அரசு சாரா அமைப்பாகும். வெளிநாட்டு வீட்டுத் தொழிலாளர்கள் மற்றும் குறைந்த வருமானம் உடைய பெண்களுக்கு நிதி கல்வியறிவு மற்றும் சுய-மேம்பாட்டு பயிற்சித் திட்டங்களை இவ்வமைப்பு வழங்குகிறது. மேலும் நிலையான செல்வத்தை உருவாக்குவதன் மூலம் அவர்களின் வாழ்க்கைத் தரத்தை மாற்றிக் கொள்ள அவர்களுக்கு அதிகாரம் அளிக்கிறது.  
சிங்கப்பூரில் உள்ள ஒரே ஒரு தன்னார்வ தொண்டு நிறுவனம் ஐதா மட்டுமேயாகும். வீட்டுப் பணியாளர்களுக்கு தங்கள் பணத்தை எவ்வாறு நிர்வகிப்பது மற்றும் தொழில்களை எவ்வாறு தொடங்குவது என்று கற்பிப்பதில் நிபுணத்துவம் பெற்ற அமைப்பாக செயல்படுகிறது.
# ஐதா

## வரலாறு

2001 ஆம் ஆண்டு சமூக ஆர்வலரான மெலிசா கிவீ மற்றும் எழுத்தாளர் ஆட்ரி சின் ஆகியோர் சிங்கப்பூரில் உள்ள வீட்டுத் தொழிலாளர்கள் தங்கள் வறுமை சுழற்சியில் இருந்து வெளியேற உதவுவதற்காக நிதி கல்வியறிவுத் திட்டத்தைத் தொடங்கினர். ஐ.நா. மகளிர் சிங்கப்பூர் என்ற அரசு சாரா அமைப்பு 2005 ஆம் ஆண்டில் மறுசீரமைப்பு காரணமாக நிறுத்தப்படும் வரை இந்த திட்டத்தை இயக்குவதில் ஈடுபட்டிருந்தது. திட்டத்தைத் தொடர சிங்கப்பூர் ஐ.நா. பெண்கள் அமைப்பின் சில உறுப்பினர்கள் 2006 ஆம் ஆண்டில் ஐதாவை அமைக்க முடிவு செய்தனர்.  
ஐதா என்பது ஒரு சமசுகிருத சொல்லாகும். இதன் பொருள் "நாம் விரும்புவது" என்பதாகும்.
# ஐதா

## பயிற்சி திட்டங்கள்

வீட்டுப் பணியாளர்கள் தங்கள் குடும்பங்களுக்கு ஒரு நிலையான வணிகத்தைத் தொடங்க தேவையான சேமிப்புப் பழக்கங்களையும் திறன்களையும் வளர்த்துக் கொள்ள பின்வரும் படிப்புகள் இவ்வமைப்பால் வழங்கப்படுகின்றன.  
- நிதி கல்வியறிவு பாடநெறி (பணம் மேலாண்மை போன்றவை)
- கணினி கல்வியறிவு படிப்பு
- தலைமைத்துவ படிப்பு
- தொழில் முனைவோர் திறன் படிப்பு
# இந்தியத் தரைப்படையின் ஏந்தனங்கள் பட்டியல்

இது தற்போது **இந்தியத் தரைப்படை பயன்படுத்தும் சில ஏந்தனங்களின் பட்டியல்** ஆகும். படைத்துறை எந்ந்தனக்ங்கள் பெரும்பாலானவை வெளிநாட்டு வடிவமைப்பு மற்றும் இந்தியாவில் உரிமத்தின் கீழ் விளைவிக்கப்படுகின்றன, ஆனால் உள்நாட்டில் கருவிகளை படிப்படியாக வடிவமைத்து உற்பத்தி செய்வதற்கான முயற்சிகள் உள்ளன. மூட்டுப்படை தொழிற்சாலைகள் வாரியத்தின் கட்டுப்பாட்டில் உள்ள 41 இந்திய மூட்டுப்படை தொழிற்சாலைகள் சிறிய வேட்டெஃகங்கள், கணைகள், அடிபாட்டு ஊர்திகள், சேணேவிகள், தகரிகள் போன்ற படைத்துறை ஏந்தனங்களை உற்பத்தி செய்கின்றன.
# இந்தியத் தரைப்படையின் ஏந்தனங்கள் பட்டியல்

## காலாட்படை ஆயுதங்கள்

### சிறிய வேட்டெஃகங்கள்
| ஐ.எம்.ஐ. நெகேவ் | இலகு இயந்திரச் சுடுகலன் | 5.56×45மிமீ நேட்டோ | **நிலை: சேவையில்**, சிறப்புபடைகளின், முக்கியமாக பாரா சிறப்பு படை, செந்தரமான சதள(squad) தானியங்கி ஆயுதம் |  |
| ஐ.எம்.ஐ. நெகேவ் என்.ஜி-7 | நடுத்தர இயந்திரச் சுடுகலன் | 7.62×51மிமீ நேட்டோ | **நிலை: சேவையில்**, 2021 நிலவரப்படி 6000 என்.ஜி. 7 வழங்கப்பட்டுள்ளது.மொத்தம் 16,479 மார்ச், 2021 க்குள் வழங்க திட்டமிடப்பட்டுள்ளது. என்.யி.7 இன்னும் எஞ்சியிருக்கும் அனைத்து '<nowiki/>*பிரென் இலகு இயந்திர சுடுகலன்*<nowiki/>' மற்றும் அனைத்து *'இன்சாஸ் இலகு இயந்திர சுடுகலனையும்*<nowiki/>' மாற்றிடும். |  |
| இயந்திரச் சுடுகலன் 7.62மிமீ ஐஏ | நடுத்தர இயந்திரச் சுடுகலன் | 7.62×51மிமீ நேட்டோ | **நிலை: படிப்படியாக வெளியேற்றப்படுகிறது**, அவற்றில் ஒரு சிறிய எண்ணிக்கையிலானவை இன்னும் வெளியேற்றப்பட்டு விட்டன, ஆனால் விரைவில் 2020 இல் கையெழுத்திடப்பட்ட ஒப்பந்தத்தின்படி IWI நெகெவ் என்.ஜி.7 ஆல் மாற்றப்படும் |  |
| எம்.ஜி 2ஏ1
----எம்.ஜி 5ஏ
----எம்.ஜி 6ஏ | பொதுநோக்கு இயந்திரச் சுடுகலன் | 7.62×51மிமீ நேட்டோ | **நிலை: சேவையில்**,காலாட்படை தாக்குதலணிகளுக்கான நிலையான பகுதி-நடுத்தர இயந்திர சுடுகலன், இந்தியாவில் உண்டாக்கப்பட்ட MAG 58 பதிப்பு இதுவாகும். சில கவச ஊர்திகளுடன் எம்ஜி 5 ஏ (அச்சொன்றிய) மற்றும் எம்ஜி 6 ஏ (கட்டளையாளரின் சுடுகலன்) போன்ற சேவையிலும் உள்ளது.. |  |
| எம்கே 48 இயந்திரச் சுடுகலன் | பொதுநோக்கு இயந்திரச் சுடுகலன் | 7.62×51மிமீ நேட்டோ | **நிலை: சேவையில்**, பரா சிறப்புப் படைகளுக்காக 715 வேண்டப்பட்டுள்ளது. |  |
| பி.கே. | பொதுநோக்கு இயந்திரச் சுடுகலன் | 7.62×54மிமீ விளிம்புள்ளது | **நிலை: சேவையில்**, உருசியாவில் விளைவிக்கப்பட்ட வகை௯0 பீஷ்மா, வகை௭2எம் அஜேயா மற்றும் பி.எம்.பி - 2எஸ் சரத்தில் பி.கே. இயந்திர சுடுகலன்கள் அச்சொன்றியதாக பயன்படுத்தப்படுகின்றன, மற்றும் பொதுநோக்கு இயந்திர சுடுகலனாகவும் பயன்படுத்தப்படுகிறது. அத்துடன் சிறப்புப்படைகளால் பகுதி இலகு இயந்திர சுடுகலனாகவும் பயன்படுத்தப்படுகிறது. |  |
| யு.கே. விசோர் 59 | பொதுநோக்கு இயந்திரச் சுடுகலன் | 7.62×54மிமீ விளிம்புள்ளது | **நிலை: சேவையில்** பரா சிறப்புப் படை, சிறப்பு எல்லைப்புற படை ஆகியவற்றால் சிறிய எண்ணிக்கையில் பயன்படுத்தப்படுகிறது. |  |
| எம்134 தொடுப்புச் சுடுகலன் | கன இயந்திரச் சுடுகலன் | 7.62×51மிமீ | **நிலை: சேவையில்**, உலங்கு வானூர்திகளில் பயன்படுத்தப்படுகிறது. |  |
| எம்2 பிரௌனிங் | கன இயந்திரச் சுடுகலன் | .50 பி.எம்.ஜி | **நிலை: சேவையில்**, M2HB திரிபுரு சேவையில், சிறிய எண்ணிக்கையில் பயன்படுத்தப்படுகிறது |  |
| என்.எஸ்.வி. | கன இயந்திரச் சுடுகலன் | 12.7×108மிமீ | **நிலை: சேவையில்**, வகை-72, வகை-90 ஆகிய தகரி<nowiki/>களில் இரண்டாந்தர ஆயுதங்களாக பயன்படுத்தபப்டுகிறது. |  |
| கே.பி.வி | கன இயந்திரச் சுடுகலன் | 14.5×114&nbsp;மிமீ | **நிலை: சேவையில்**, திருச்சிராப்பள்ளியில் உள்ள மூட்டுப்படை தொழிற்சாலையில் உற்பத்தி செய்யப்படுகிறது, சிறிய எண்ணிக்கையில் பயன்படுத்தப்படுகிறது. |  |
| புத்தியல் துணை இயந்திர குறுதுமுக்கி | துணை இயந்திரச் சுடுகலன் | 5.56×30மிமீ மின்சாஸ் | **நிலை: சோதனைகளுக்கு உள்ளாகிறது**.துணை இயந்திரச் சுடுகலனானது சேவையில் எஞ்சியுள்ள அனைத்து சி.வே.தொ. குறுதுமுக்கி 2ஏ1 மாற்றும் என எதிர்ப்பார்க்கப்படுகிறது. . |  |
| - | அஸ்மி | இயந்திரக் கைத்துப்பு | 9×19மிமீ பரபெல்லம் | **நிலை: சோதனைகளுக்கு உள்ளாகிறது.** |
# இந்தியத் தரைப்படையின் ஏந்தனங்கள் பட்டியல்

## காலாட்படை ஆயுதங்கள்

### வெடிபொருட்கள், உந்துகணை<nowiki/>கள் மற்றும் கணையெக்கி<nowiki/>கள்

| பற்பாங்கு கைக்குண்டு சிவாலிக் | கையெறிகுண்டு | 1.8 மில்லியன் | **நிலை: சேவையில்.** இந்திய தரைப்படையின் செந்தரமான கையெறிகுண்டு. இந்த கூறுநிலைப்பட்ட கையெறிகுண்டானது கைப்பாங்கு வலிதாக்குதல், கைப்பாங்கு வலுவெதிர்ப்பு மற்றும் துமுக்கி பாங்கு ஆகியவற்றில் கிடைக்கிறது. வெளிப்புற துண்டுகளை மாற்றுவதன் மூலம் வகைகளை பரிமாறிக்கொள்ளலாம். |
| --- | --- | --- | --- |
| கைக்குண்டு 36மிமீ | கையெறிகுண்டு | துண்டக் கையெறிகுண்டுகளை 1ஏ எஸ்.எல்.ஆரிலிருந்து கையால் வீசலாம் அல்லது துமுக்கியிலிருந்து செலுத்தலாம். |  |
| யி.பி. 25 | கைக்குண்டு செலுத்தி (40மிமீ) | ஏ.கே.எம் மற்றும் ஏ.கே.- 103 தாக்குதல் துமுக்கிகளுடன் இணைக்கப்பட்டுள்ளது. |  |
| ஏ.யி.எஸ்-30 அற்லட் | தானியங்கி கைக்குண்டு செலுத்தி (30மிமீ) | ஏஜிஎஸ் ௧7 ஐ மாற்றுகிறது, திருச்சிராப்பள்ளி மூட்டுப்படை தொழிற்சாலை<nowiki/>யில் உற்பத்திக்கப்படுகிறது. |  |
| ஏ.யி.எஸ்-17 பிலம்யா | தானியங்கி கைக்குண்டு செலுத்தி (30மிமீ) | **நிலை: சேவையில்.** செந்தரமான தானியங்கி கைக்குண்டு செலுத்தி, காலாட்படை உருவாக்கங்களில் சூட்டாதரவு ஆயுதமாக பயன்படுத்தப்படுகிறது. |  |
| பன் கைக்குண்டு செலுத்தி 40மிமீ | பன் கைக்குண்டு செலுத்தி (40மிமீ) | **நிலை: சேவையில்.** பகு-தானியங்கி அறு சூட்டு 40 மிமீ x 46 மிமீ தாழ்-திசைவேக கைக்குண்டு செலுத்தி. திருச்சிராப்பள்ளி மூட்டுப்படை தொழிற்சாலை<nowiki/>யில் உற்பத்திக்கப்படுகிறது |  |
| கார்ல் கசுரோவ் - II | பின்னுதைப்பற்ற சுடுகலன் (84மிமீ) | மூட்டுப்படை தொழிற்சாலை வாரியம் உற்பத்தித்த கார்ல் கஸ்ரோவ் பின்னுதைப்பற்ற சுடுகலன். |  |
| கார்ல் கசுரோவ்- III | பின்னுதைப்பற்ற சுடுகலன் (84மிமீ) | மூட்டுப்படை தொழிற்சாலை வாரியம் ஆல் விளைவிக்கப்பட்ட பின்னுதைப்பற்ற சுடுகலன் விதம்- இன் இலகுவான, இற்றைப்படுத்தப்பட்ட விருத்து. |  |
| எம் - 40 ஏ 1 | பின்னுதைப்பற்ற சுடுகலன் (106மிமீ) | 13000+ |  |
| உபிகை-22 | உந்துகணை செலுத்தி (72.5மிமீ) | **நிலை: சேவையில்** |  |
| பி-300 சிப்போன் | உந்துகணை செலுத்தி (82மிமீ) | சிறப்புப் படைகளின் பயன்பாட்டிற்கு. சிறப்பாக மார்கோஸ் மற்றும் பாரா சிறப்புப்படைகளால். |  |
| சி90-சிஆர்(எம்3) | உந்துகணை செலுத்தி (90மிமீ) | காலாட்படை பிரிவுகளுடன் பயன்பாட்டில் உள்ளது. சி.-90சி.ஆர்.-ஆர்.பி(எம்3) திரிபுரு மட்டுமே. |  |
| உந்துகணை பிலிறுந்திய காலாட்படை எரிதழல் எறிவி
(ஆர்பிஓ - ஏ செமெல்) | உந்துகணை செலுத்தி (93மிமீ) |  |  |
| 2 இஞ்சி | கணையெக்கி | காலாட்படை உருவாக்கங்களின் தாக்குதல் பகுதிகளாலும் பயன்படுத்தப்படுகிறது. |  |
| எல்16 81 மிமீ | கணையெக்கி | 5000+ | காலாட்படை உருவாக்கங்களின் தாக்குதல் பகுதிகளாலும் பயன்படுத்தப்படுகிறது. |
| ஓ.எஃவ்.பி ஈ1 120மிமீ | கணையெக்கி | } |  |
# இந்தியத் தரைப்படையின் ஏந்தனங்கள் பட்டியல்

## ஊர்திகள்

### கண்ணிவெடி காப்பாற்றப்பட்டது, துடைத்தல் மற்றும் இடுதல்

| ஆதித்யா | கண்ணிவெடி எதிர்ப்பு மற்றும் பதிதாக்குதல் காப்பாற்றப்பட்டது | 1300+ | **நிலை: சேவையில்.** காஸ்பிரை அடிப்படையாகக் கொண்டது. 1400 உற்பத்தி செய்யப்பட உள்ளது. 20 / மாதம் மூட்டுப்படை தொழிற்சாலை மேடக் மற்றும் ஊர்தி தொழிற்சாலை ஜபல்பூரில் உற்பத்திக்கப்படுகிறது. |
| --- | --- | --- | --- |
| காஸ்பிர் | கண்ணிவெடி எதிர்ப்பு மற்றும் பதிதாக்குதல் காப்பாற்றப்பட்டது | 165 | **நிலை: சேவையில்.** |
| கைட்ரேமா | கண்ணிவெடி துடைத்தல் ஊர்தி | 24 | **நிலை: சேவையில்.** மூட்டுப்படை தொழிற்சாலை வாரியம் இந்தியா உள்நாட்டில் உற்பத்திக்கப்படுகிறது |
| சரத் | கண்ணிவெடி உழுதல் | **நிலை: சேவையில்.** |  |
| வகை-72 எஃவ்.டபிள்யூ.எம்.பி. | கண்ணிவெடி உழுதல் | **நிலை: சேவையில்.** | } |